২০১৭-২০১৮ অর্থবছরে মাননীয় অর্থমন্ত্রীর বাজেট-নীতি হচ্ছে, “নগদ যা পাও হাত পেতে নাও, ইতিহাস-ঐতিহ্য গোল্লায় যাক”। সরকারি দল ও গৃহপালিত বিরোধীদলের সংসদ-সদস্যগণের নীতি হচ্ছে, “সরকারি মাল দরিয়া মে ঢাল, তাতে কার কি বাল”। এভাবেই ৪ লক্ষ ২৬৬ কোটি টাকার বিশাল বাজেট থেকে মুক্তিযুদ্ধ বিষয়ক মন্ত্রণালয়ে ৩৯৮৬ কোটি টাকা বরাদ্দ হয়েছে। তাদের যুক্তি হল- বেশ কয়েকবছর যাবৎ মুক্তিযুদ্ধ মন্ত্রণালয়ে বরাদ্দ হচ্ছে, তাতে মুক্তিযুদ্ধের ইতিহাস বিকৃত না হলে; এবারের নির্বাচনী বাজেটে না হয় একটু বেশি বরাদ্দ হয়েছে, তাতে ইতিহাস বিকৃত হবার নয়। শুধুমাত্র স্বাধীনতাবিরোধী শক্তিই মুক্তিযুদ্ধ বিষয়ে স্বার্থ হাসিলে বাধা দিচ্ছে।